《先兄叔逢种花池秋初开一朵二侄感悼成韵作柏》
宋代·程公许

怀昔三昆皆青春，挥毫翻水惊鬼神。
我方丱角瞠后尘，有如奔鬼鹿牲牲。
高堂寿朋鬓亸银，时节歌押彩服新，
二十年间存几人。叔氏终老一葛巾，
盆池折花秋中旬。共房感我双瓜辛无穷生意根陈陈。
寸卉虽微均我身，壅培涵浸宜及辰。
一气之运屈必伸，子如不信有苍旻。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。